2020. gada 6. oktobrī Rīkojums Nr. 588

Rīgā (prot. Nr. 59 17. §)

**Grozījumi Ministru kabineta 2017. gada 4. septembra rīkojumā Nr. 478 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā**

**(mērķarhitektūras 15.0. versija)"**

Izdarīt Ministru kabineta 2017. gada 4. septembra rīkojumā Nr. 478 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 15.0. versija)" (Latvijas Vēstnesis, 2017, 177. nr.) šādus grozījumus:

1. Aizstāt 1. punktā skaitli un vārdu "1 000 000,00 *euro*" ar skaitli un vārdu "775 049,32 *euro*".

2. Aizstāt 5. punkta ievaddaļā skaitli un vārdu "147 084 *euro*" ar skaitli un vārdu "113 997 *euro*".

3. Aizstāt 5.1. apakšpunktā skaitli un vārdu "50 000 *euro*" ar skaitli un vārdu "38 747 *euro*".

4. Aizstāt 5.2. apakšpunktā skaitli un vārdu "97 084 *euro*" ar skaitli un vārdu "75 250 *euro*".

5. Izteikt projekta "Teritoriālās attīstības plānošanas procesu un informācijas sistēmas attīstība" apraksta (apstiprināts un iekļauts informācijas un komunikācijas tehnoloģiju mērķarhitektūras 15.0. versijā ar Ministru kabineta 2017. gada 4. septembra rīkojumu Nr. 478 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 15.0. versija)") sadaļas "Plānotie iznākuma rādītāji" 5. punktu šādā redakcijā:

|  |  |  |  |  |
| --- | --- | --- | --- | --- |
| "5. | Atvērtas un publicēšanai Datu publicēšanas platformā pieejamas attīstības plānošanas procesa atvērto datu kopas | Komplektu skaits | 1 | 1" |

Ministru prezidents A. K. Kariņš

Vides aizsardzības un

reģionālās attīstības ministrs J. Pūce